Diari Oficial de la Generalitat Valenciana


Sumari del DOGV 496, del 30-12-1986 (1986/807858)

DECRET 41/1986, de 23 de desembre, del President de la Generalitat Valenciana, pel qual s'aprova el Pla d'Actuacions conjunt per a 1987 Generalitat Valenciana - Diputacions Províncials, en matèria de protecció civil i extinció d'incendis.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/12/23/41/dof/vci/html**

### Dades del document

Número de DOGV
:   496

Data del DOGV
:   30-12-1986

Secció del DOGV
:   DISPOSICIONS GENERALS

Número del document
:   1986/807858


Data del document
:   23-12-1986

Organisme emissor
:   Presidència de la Generalitat

Tipus de document
:   Decret

Decret 41/1986, de 23 de desembre, del President de la Generalitat Valenciana, pel qual s'aprova el Pla d'Actuacions conjunt per a 1987, Generalitat Valenciana-Diputacions Provincials, en matèria de protecció civil i extincio d'incendis.  
La Llei 2/1983 de les Corts Valencianes declarava d'interés general per a la Comunitat Valenciana determinades funcions pròpies de les Diputacions Provincials.   
L'article quart establia que les facultats de coordinació s'exerciran mitjançant la fixació de les directrius oportunes per Decret del Consell.   
El Decret 129/1985, de 23 d'agost, del Consell de la Generalitat Valenciana, modificat parcialment segons el Decret 98/1986, de 30 de juliol fixava les directrius de coordinació d'aquestes funcions, i l'article primer atribuïa a la Subsecretaria Tècnica de la Presidència la coordinació en matèria de protecció civil i cooperació i assistència tècnica en matèria d?extinció d'incendis.   
L'article 15 d'aquest Decret, estableix els mecanismes mitjançant els quals ha d'aprovar-se anualment un Pla d'Actuacions sobre cada matèria declarada d'interés general comunitari, establint-hi l'article 16 que l'aprovació definitiva de les propostes formulades pels Consells de Coordinació correspondran, segons les diverses matèries atribuïdes a la seua competència, al President del Consell o als Consellers respectius.   
El Consell Superior de Coordinació, en sessió celebrada el 25 de maig de 1986, aprovà la proposta general de Pla d'Actuació en matèria de protecció civil i extinció d'incendis, presentada per la Subsecretaria Tècnica de la Presidència.   
E1 26 de maig de 1986 el Vice-president del Consell Superior de Coordinació sol·licità a la Subsecretaria Tècnica l'elaboració de la proposta de Plans d'Actuació per a 1987 en base als criteris aprovats en la proposta general.   
El dia 31 de juliol fou la reunió del Consell de Coordinació en la matèria, en la qual s'elaborà el Pla sol·licitat, que fou tremés al President del Consell Superior de Coordinació.   
En la reunió d'aquest Consell, celebrada el 17 de novembre de 1986, fou informat favorablement el Pla proposat, requerint l'aprovació definitiva per l'òrgan competent.   
En atenció d'aquests motius, i d'acord amb el que disposa l'article 41 de la Llei 5/1983, de 30 de desembre, de Govern Valencià,   
DECRETE:   
Article únic  
Queda aprovada la proposta formulada pel Consell de Coordinació Generalitat Valenciana- Diputacions Provincials en matèria de protecció civil i extinció d'incendis, que recull l'annex d'aquest Decret.   
DISPOSICIO FINAL  
Aquest Decret vigirà el dia de la publicació en el Diari Oficial de la Generalitat Valenciana.   
València, a 23 de desembre de 1986.   
El President de la Generalitat,  
JOAN LERMA I BLASCO  
ANNEX  
Pla d?Actuació per a 1987  
en matèria de protecció civil  
Identificació de l'acció  
L?acció coordinada en matèria de protecció civil es porta a terme dins del marc de la Comissió de Protecció Civil en la qual s'integren ambdues Administracions.   
L?actuació es concretarà en el desplegament dels plans d'alerta i emergència davant catàstrofes, dels recursos de què disposen aquestes per a l?actuació coordinada davant de tals esdeveniments.   
L?acció inversora de la Generalitat quedarà reflectida en la creació dels Centres de Coordinació davant d'emergències, dels quals se'n situarà un en cada Província de la Comunitat.   
L?acció inversora de les Diputacions es portarà a terme mitjançant la potenciació dels Consorcis Provincials de Prevenció, Extinció d?incendis i Salvaments i en la disposició dels locals on seran instal·lats els Centres de Coordinaci6 a les Províncies de Castelló i Alacant. Aquest últim extrem es desplega més endavant sota el concepte d?Extinció d?incendis.   
Quantitat estimativa de la despesa  
Inversió: 91.751.568 pta. en la xarxa principal de comunicacions.   
42.886.326 pta. en equipament informàtic.   
Despeses: 8.000.000 pta.   
Percentatges de finançament  
Total a càrrec de la Generalitat Valenciana.   
Proposta de gestió  
A càrrec de la Subsecretaria Tècnica de la Presidència. Direcció General d'Interior. Servei de Protecció Civil.   
Terminis d'implantació  
Per a l'equipament informàtic: 1 de juny de 1987. Per a la xarxa principal: I de juny de 1988.   
Pla d?Actuació per a 1987  
en matèria d?extinció d?incendis  
Identificació de l'acció  
L?acció coordinada en la matèria es porta a cap dins del marc del Consell de Coordinació a l'efecte.   
Consensuada la creació dels Consorcis Provincials de Prevenció, Extinció d?incendis i Salvaments, hom en pretén la consolidació en l'any 1987, i l?ampliació de la cobertura per al mateix 1987 i els anys següents segons els plans prèviament aprovats.   
L?acció inversora de les Diputacions es portarà a terme en els capítols de creació i dotació de nous parcs d?extinció segons els plans establerts. Per altra banda es faran càrrec, d'acord amb els Estatuts aprovats, del 50% de les despeses corrents dels Consorcis Provincials.   
La Generalitat Valenciana, d'acord amb els Estatuts esmentats, assumirà el 30% de les despeses corrents d'aquests Consorcis, fent-se'n càrrec del 20% restant els Ajuntaments de les àrees a què és prestat el servei.   
Quantitat orientativa de la despesa  
- Inversió: 712.175.606 pta.   
- Despeses: 1. 085.285.656 pta.   
Finançament desglossat Diputació de València:   
a) Inversió: Creació dels parcs rurals d'Enguera, Sinarques, Aiora, Cofrents, Toixa, Ademús, Millars, Moixent i Montitxelvo.   
Ampliació en els parcs de Carlet, Paterna, ('Eliana i Ontinyent.   
Pressupost: 567.284.573 pta.   
b) Despeses: 497.670.772 pta.   
Diputació d'Alacant:   
a) Inversió: Creació del Parc de Brigada a Sant Vicent del Raspeig, parc a Callosa d'En Sarrià i a Fageca.   
Pressupost: 455.718.723 pta.   
b) Despeses: 489.705.608 pta.   
Diputació de Castelló:   
a) Inversió: Creació del Parc de Brigada de Nules i els parcs rurals a la Pobla de Benifassà, Montant i Vilafranca del Maestrat.   
Pressupost: 384.707.368 pta.   
b) Despeses: 72. 000.000 pta.   
Generalitat Valenciana:   
a) Despeses d'inversió: Nul les.   
b) Despeses: 656.231.457 pta.   
Proposta de gestió  
Pels òrgans del govern del Consorci: Assemblea General i Comissió Permanent.   
Per part de les Diputacions Provincials, el President d'aquestes és el President del Consorci. La Vice-presidència l'ostenta, per la Generalitat Valenciana, el Director General d'Interior.   
Terminis d'implantació  
Els Consorcis es constituiran en la tardar de 1986, estant en ple funcionament durant tot l'any.   
Els parcs nous han d'entrar en funcionament per a l'estiu de 1987.


Còpia Permalink ELI